CELEX: 62014CN0187
Language: ro
Date: 2014-04-16 00:00:00
Title: Cauza C-526/11: Cerere de decizie preliminară introdusă de Østre Landsret (Danemarca) la 16 aprilie 2014 – Skatteministeriet mod DSV Road A/S

30.6.2014   
            
            
               RO
            
            
               Jurnalul Oficial al Uniunii Europene
            
            
               C 202/12
            
         Cerere de decizie preliminară introdusă de Østre Landsret (Danemarca) la 16 aprilie 2014 – Skatteministeriet mod DSV Road A/S
   (Cauza C-526/11)
   2014/C 202/13
   Limba de procedură: daneza
   
      Instanța de trimitere
   
   Østre Landsret
   
      Părțile din procedura principală
   
   
      Reclamant: Skatteministeriet
   
      Pârâtă: DSV Road A/S
   
      Întrebările preliminare
   
   
               1)
            
            
               Articolul 203 alineatul (1) din Codul vamal trebuie interpretat în sensul că se consideră sustragere de sub supravegherea vamală o situaţie precum cea din litigiul principal dacă se pornește de la premisa că (a) fiecare dintre cele două regimuri de tranzit iniţiate în 2007 şi, respectiv, în 2008 vizau aceleaşi mărfuri sau că (b) nu se poate stabili că mărfurile erau aceleaşi?
            
         
               2)
            
            
               Articolul 204 din Codul vamal trebuie interpretat în sensul că datoria vamală ia naştere într-o situaţie precum cea din litigiul principal dacă se pornește de la premisa că (a) fiecare dintre cele două regimuri de tranzit iniţiate în 2007 şi, respectiv, în 2008 vizau aceleaşi mărfuri sau că (b) nu se poate stabili că mărfurile erau aceleaşi?
            
         
               3)
            
            
               Articolul 859 din dispoziţiile de aplicare trebuie interpretat în sensul că, în împrejurările litigiului principal, are loc o încălcare a obligaţiilor care nu a avut un efect semnificativ asupra corectitudinii regimului vamal dacă se pornește de la premisa că (a) fiecare dintre cele două regimuri de tranzit iniţiate în 2007 şi, respectiv, în 2008 vizau aceleaşi mărfuri sau că (b) nu se poate stabili că mărfurile erau aceleaşi?
            
         
               4)
            
            
               Primul stat membru în care au fost importate mărfurile poate să îi refuze persoanei impozabile desemnate de statul membru dreptul de a deduce TVA-ul la import în temeiul articolului 168 litera (e) din Directiva TVA în cazul în care TVA-ul la import este perceput operatorului de transport al mărfurilor în cauză, care nu este nici importatorul, nici proprietarul mărfurilor, ci doar a transportat mărfurile şi a fost responsabil de formalităţile vamale de expediere a transportului ca parte a operaţiunilor sale de expediere a mărfurilor, care sunt supuse TVA-ului?